32002R2004
L 308/22
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2004/2002 НА КОМИСИЯТА
от 8 ноември 2002 година
относно процедурата за определяне на съдържанието на месо и мазнини в някои продукти от свинско месо
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2759/75 на Съвета от 29 октомври 1975 г. относно общата организация на пазара на свинско месо (1), последно изменен с Регламент (ЕО) № 1365/2000 (2), и по-специално член 13, параграф 12 от него,
като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическата номенклатура и относно Общата митническа тарифа (3), последно изменен с Регламент (ЕО) № 969/2002 (4) на Комисията, и по-специално член 9 от него,
като има предвид, че:
(1)
Регламент (ЕИО) № 3846/87 на Комисията от 17 декември 1987 г. за въвеждане на номенклатура на селскостопанските продукти, подлежащи на възстановявания при износ (5), последно изменен с Регламент (ЕО) № 1007/2002 (6), въвежда, на основата на Комбинираната номенклатура, съответна номенклатура на селскостопанските продукти за целите на възстановяванията при износ.
(2)
Необходими са разпоредби за осигуряване на еднаквото прилагане на номенклатурата в приложението към Регламент (ЕИО) № 3846/87 в сектора на свинското месо, с оглед класифицикацията на продуктите с кодове 1602 41 10 9110, 1602 41 10 9130, 1602 42 10 9110, 1602 42 10 9130 и 1602 49 19 9130.
(3)
Необходимо е да се установи процедура за определяне на тегловния процент на месото и на мазнините.
(4)
Регламент (ЕИО) № 1583/89 на Комисията от 7 юни 1989 г. относно процедурата за определяне на съдържанието на месо и мазнини в някои продукти от свинско месо (7) предвижда процедура за определяне на тегловния процент на месото и мазнините. Въпреки това описанието на продуктите, посочени в упоменатия регламент, вече не отговаря на действителността и следователно трябва да бъде изменено. При извършването на тези изменения е удачно да се преработят и съответните правила, както и новият текст да има за свое правно основание член 37 от Договора, тъй като той се отнася изключително до единното прилагане на номенклатурата на селскостопанските продукти за целите на възстановяванията при износ.
(5)
Мерките, предвидени в настоящия регламент, са в съответствие със становището на Управителния комитет по свинското месо и с това на Комитета по Митническия кодекс по отношение на въпросите от тяхна компетентност,
ПРИЕ НАСТОЯЩИЯ РЕГЛАМЕНТ:
Член 1
Тегловният процент на месото и мазнините в продуктите с кодове 1602 41 10 9110, 1602 41 10 9130, 1602 42 10 9110, 1602 42 10 9130 и 1602 49 19 9130 от номенклатурата в приложението към Регламент (ЕИО) № 3846/87 се определя в съответствие с процедурата, описана в приложението към настоящия регламент.
Член 2
Регламент (ЕИО) № 1583/89 се отменя.
Член 3
Настоящият регламент влиза в сила на седмия ден след публикуването му в Официален вестник на Европейските общности.
Той се прилага за износните лицензии, за които са подадени заявления, считано от 18 ноември 2002 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 8 ноември 2002 година.